Ma d tutlayt taberranit akken i d-negza s ɣur umaru Billiez. J, mačči d tutlayt n tyemmat, ssemrasen i uselmed kan3, amedya: nwala yella usemres n tutlayt taberranit (ɣas akken tafransist ur tesɛi ara aẓayar unṣib di Lezzayer) tettuselmad seg useggas wis 3, ma d tutlayt taneṣlit n tmurt (tamaziɣt) alama d wis 4. Aya acku d lebɣi asertan n udabu: imi nitni semrasen-tt yal ass di tudertnsen, d tazrert n tmurt n Fransa fell-asen, s waya Tafransist mazal tesɛa azal di tedbelt, di teywalt, wala deg uselmed. Agdal n tutlayt tayemmat yella deg tmurt n Lezzayer, anda tettwagdel tmaziɣt ur tt-yeǧǧi ara ad tettwaselmed deg uɣerbaz, armi d iseggasen n 90 asmi i tt-yessuter ugdud.